Lars Bender

Lars Bender (; 1989-yil 27-aprelda tugʻilgan) — sobiq nemis professional futbolchisi, oʻng qanot himoyachisi va yarim himoyachisi sifatida oʻynagan. Sven Benderning egizak akasi.

Klublardagi faoliyati

Ilk faoliyati 
Lars Bender 1993-yildan 1999-yilgacha TSV Brannenburg yosh toifasidagi jamoasida oʻynagan, 1999-yildan 2002-yilgacha SpVgg Unterhaching yoshlar jamoalari tarkibida boʻlgan. 2002-yil yozida 1860 Munich yoshlar jamoasiga oʻtdi.

1860 Munich 
2006-yil 27-noyabrda 17 yoshida 2. Bundesliga da TuS Koblenzga qarshi uy oʻyinida 1860 Munich safida debyut qildi. Ilk mavsumida 13 ta oʻyin oʻtkazdi, shulardan 9 tasi asosiy tarkibda. Yangi mavsumning birinchi kunidayoq gol urdi. Bender 2008—2009-yilgi mavsumni yana oddiy futbolchi sifatida boshladi. 2008-yil 3-oktyabrda Frankfurtga qarshi ikkinchi liga oʻyinida sardorlikni qabul qilib oldi va 19 yoshida 1860 Munich tarixidagi eng yosh sardor boʻldi. 20-oktyabrda jiddiy jarohat oldi. Oʻsha mavsumda atigi 15 ta oʻyin oʻtkazgan. Uchta mavsumda 1860 Munichda 2.Bundesliga doirasida 58 oʻyin oʻtkazib, 4 ta gol urgan.

Bayer 04 Leverkusen 
2009-yilning 18-avgustida Bender Leverkusenning Bayer klubi bilan 3 yillik shartnoma imzoladi. Bundesliga 6-turda zaxiradan maydonga tushib debyut qilgan. Bayer Leverkusendagi birinchi mavsumida 20 ta oʻyinda oʻynagan boʻlsada, koʻpchiligida zaxiradan foydalanilgan. Bundesligadagi ilk golini 16-sentyabr kuni Frankfurtning „Eintracht“ darvozasiga kiritdi va yakunda 4:0 hisobida gʻalaba qozonishdi. Keyingi mavsumda 27 oʻyin oʻtkazdi va uchta gol urdi. 2011—2012-yilgi mavsum davomida aksariyat oʻyinlarda oʻynagan. 2012-yilning bahorida jarohat olgan. 2012-yil 21-martida Bender Leverkusen bilan 2018-yilgacha yangi shartnoma imzoladi. Bundesliganing 2012—2013-yilgi mavsumida 33 ta oʻyin oʻtkazib, 3 ta gol urdi va 6 ta golli uzatmani amalga oshirdi. 2013-yilning 31-oktyabrida Leverkusen bilan shartnomasini 2019-yilgacha uzaytirdi.

Bender soʻnggi professional oʻyinini 2021-yil 22-mayda, Bundesliganing 2020—2021-yilgi soʻnggi turida oʻtkazdi, unda Leverkusen Dortmundning „Borussia“ siga qarshi oʻynadi.

Xalqaro faoliyati 

Bender Yevro-2012 uchun Germaniya terma jamoasining 23 kishilik tarkibiga tanlandi. Daniyaga qarshi guruhdagi soʻnggi oʻyinda 80 daqiqada oʻynadi.  2014-yilgi FIFA Jahon chempionati uchun vaqtinchalik 30 kishilik tarkibiga kiritilgan, biroq 23-may kuni mashgʻulotlarda sonidan jarohat olgani sababli tark etgandi. 2014-yil oxirida Germaniya terma jamoasi safida soʻnggi oʻyinlarini oʻtkazdi.

Murabbiylik faoliyati 
2022-yilning iyun oyida Germaniya futbol assotsiatsiyasi uni Germaniya U15 terma jamoasiga yangi yordamchi murabbiy etib tayinladi.

Faoliyat statistikasi

Klub

Xalqaro gollar 

 Gollar va natijalar birinchi navbatda Germaniyaning gollari roʻyxatini koʻrsatadi.

Yutuqlari ; Germaniya yoshlari terma jamoasi

 19 yoshgacha boʻlganlar oʻrtasidagi Yevropa chempionati: 2008-yil
 Yozgi Olimpiya oʻyinlari: Kumush medal, 2016-yil

Individual

 Fritz Walter medali: U17 oltin medali, 2006-yil
 19 yoshgacha boʻlgan oʻsmirlar oʻrtasidagi Yevropa chempionatining „Oltin oʻyinchisi“: 2008-yil

Manbalar

Havolalar 

 
 Kicker profile 
 Bundesliga profile

Olimpiyada medalini olgan futbolchilar
2016-yilgi yozgi Olimpiya oʻyinlari medal sovrindorlari
UEFA Yevro 2012 oʻyinchilari
Germaniyalik futbolchilar
Yashayotgan insonlar
1989-yilda tugʻilganlar
Erkak futbolchilar